Αλλαγή δικαιούχου άδειας λειτουργίας αμιγούς ή μικτού Πρατήριου CNG/CBG/BioCNG
Αίτηση αλλαγής δικαιούχου άδειας λειτουργίας αμιγούς ή μικτού «Πρατήριου συμπιεσμένου φυσικού αερίου/Βιομεθάνιου/Μείγματος φυσικού αερίου Βιομεθανίου (CNG/CBG/BioCNG)»
Η αίτηση υποβάλλεται από τον αιτούντα (φυσικό ή νομικό πρόσωπο). Διαφορετικά, μαζί με την αίτηση, υποβάλλονται και τα έγγραφα με τα οποία αποδεικνύεται η εξουσιοδότηση του εκπροσώπου. Στην περίπτωση που ο αιτών είναι νομικό πρόσωπο, την αίτηση μαζί με τα κατά περίπτωση νομιμοποιητικά έγγραφα υποβάλλει ο νόμιμος εκπρόσωπός του. Η αίτηση υποβάλλεται από τον αιτούντα στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Κατάθεση από τον αιτούντα (αποκλειστικά δια ζώσης)
Πρατήριο σε λειτουργία, για το οποίο δεν εκκρεμεί αφαίρεση της άδειας λειτουργίας του πρατηρίου ή μικτού πρατηρίου CNG/CBG/BioCNG σε εφαρμογή οποιασδήποτε μορφής βεβαίωσης παράβασης που έχει βεβαιωθεί από την αδειοδοτούσα αρχή ή που έχει κοινοποιηθεί σε αυτήν από άλλη ελεγκτική αρχή.
Ο ενδιαφερόμενος φυσικό πρόσωπο ή νομικό πρόσωπο θα πρέπει να έχει δικαίωμα χρήσης και εκμετάλλευσης του πρατηρίου.
Τα φυσικά πρόσωπα ή μέλη εταιρειών προκειμένου να τύχουν άδειας ίδρυσης και λειτουργίας αμιγών ή μικτών πρατηρίων CNG/CBG/BioCNG, απαιτείται να είναι είτε Έλληνες υπήκοοι είτε πολίτες κρατών - μελών της Ευρωπαϊκής Ένωσης είτε του Ευρωπαϊκού Οικονομικού Χώρου (Ε.Ο.Χ.). Κατ’ εξαίρεση επιτρέπεται η με βάση τις διατάξεις αυτού του άρθρου, η χορήγηση άδειας ίδρυσης και λειτουργίας πρατηρίου σε ομογενείς από τη Ρωσία, Β. Ήπειρο, Τουρκία και Αίγυπτο, καθώς και τα παιδιά τα οποία έχουν γεννηθεί από αυτά τα πρόσωπα. Για ανώνυμες εταιρείες που έχουν την έδρα τους στη χώρα, δεν εξετάζεται η υπηκοότητα των μετόχων.
Ο ενδιαφερόμενος σε περίπτωση φυσικού προσώπου κατά την τελευταία οκταετία πρέπει να μην έχει καταδικαστεί τελεσίδικα για νοθεία καυσίμων και να μην έχει καταδικαστεί πρωτόδικα για λαθρεμπορία καυσίμων, με την επιφύλαξη των διατάξεων του ν. 4177/2013 (Α΄183), όπως ισχύει. Σε περίπτωση νομικού προσώπου: Ο νόμιμος εκπρόσωπος πρέπει να μην έχει καταδικαστεί τελεσίδικα και το νομικό πρόσωπο που εκπροσωπεί πρέπει να μην έχει κηρυχθεί τελεσίδικα αστικώς συνυπεύθυνο για νοθεία καυσίμων, κατά την τελευταία οκταετία, και νόμιμος εκπρόσωπος πρέπει να μην έχει καταδικαστεί πρωτόδικα και το νομικό πρόσωπο που εκπροσωπεί πρέπει να μην έχει κηρυχθεί πρωτόδικα αστικώς συνυπεύθυνο για λαθρεμπορία καυσίμων, με την επιφύλαξη των διατάξεων του ν. 4177/ 2013(Α΄183), όπως ισχύει.
Το νομικό πρόσωπο πρέπει να έχει έδρα στην Ελλάδα
Ο ενδιαφερόμενος (το φυσικό πρόσωπο ή σε περίπτωση νομικού προσώπου τα μέλη και ο εκπρόσωπος αυτού) πρέπει να έχει συμπληρώσει το όριο ενηλικίωσης σύμφωνα με την εκλογική νομοθεσία.
Οι εγκαταστάσεις του πρατηρίου είναι σύμφωνες με τις περιγραφές και τα σχέδια που συνοδεύουν την άδεια λειτουργίας του και ουδεμία αλλαγή έχει γίνει στις εγκαταστάσεις του πρατηρίου CNG/CBG/BioCNG ή του μικτού πρατηρίου CNG/CBG/BioCNG και στη χωρητικότητα μέσων αποθήκευσης CNG/CBG/BioCNG και των δεξαμενών καυσίμων.
Ο αιτών να είναι κάτοχος κωδικών TAXISnet.
Μετά την έκδοση της άδειας λειτουργίας και εντός διαστήματος δύο (2) μηνών, ο νέος εκμεταλλευτής οφείλει να προσκομίσει στην αδειοδοτούσα αρχή το νέο πιστοποιητικό ενεργητικής πυροπροστασίας υπό την επωνυμία του. Αν δεν το προσκομίσει η αρχή αφαιρεί την άδεια λειτουργίας.
Προϋποθέσεις περί μη τέλεσης αξιόποινων πράξεων
Η διαδικασία αφορά στην περίπτωση παραχώρησης της χρήσης ή της εκμετάλλευσης λειτουργούντος αμιγούς ή μικτού πρατηρίου (CNG/CBG/BioCNG) δημοσίας χρήσεως σε άλλο φυσικό ή νομικό πρόσωπο, όπου εκδίδεται υποχρεωτικά νέα άδεια λειτουργίας της εγκατάστασης, στο όνομα του νέου δικαιούχου.
Έκδοση άδειας 30€.Επιπλέον για κάθε αντλία ή διανομέα πέραν της πρώτης (1ης), 30 €.
Αφορά σε μικτό πρατήριο Kωδικός e-παραβόλο : (8455) Άδεια Λειτουργίας Πρατηρίου Υγρών Καυσίμων ή μικτού πρατηρίου (υγραερίου και υγρών καυσίμων) / (8456) Άδεια Λειτουργίας Πρατηρίου Υγραερίου ή μικτού πρατηρίου (υγραερίου και υγρών καυσίμων)
Αφορά σε μικτό πρατήριο Kωδικός e-παραβόλο (8460) Άδεια Λειτουργίας Πρατηρίου Υγρών Καυσίμων ή μικτού πρατηρίου (υγραερίου και υγρών καυσίμων) / (8461) Άδεια Λειτουργίας Πρατηρίου Υγραερίου ή μικτού πρατηρίου (υγραερίου και υγρών καυσίμων) Η υποχρέωση καταβολής του ετήσιου ανταποδοτικού τέλους δεν υφίσταται για το έτος έκδοσης της άδειας.
Υπεύθυνη δήλωση του αιτούντος, σύμφωνα με το άρθρο 8 του ν. 1599/1986. Ειδικότερα: αα) Στην περίπτωση που ο αιτών είναι φυσικό πρόσωπο, δηλώνει υπεύθυνα ότι: i) κατά την τελευταία οκταετία δεν καταδικάστηκε τελεσίδικα για νοθεία καυσίμων και δεν καταδικάστηκε πρωτόδικα για λαθρεμπορία καυσίμων, με την επιφύλαξη των διατάξεων του ν. 4177/2013 (Α’ 173), ii) έχει το δικαίωμα χρήσης και εκμετάλλευσης του αμιγούς ή μικτού πρατηρίου CNG/CBG/BioCNG, iii) Οι εγκαταστάσεις του πρατηρίου είναι σύμφωνες με τις περιγραφές και τα σχέδια που συνοδεύουν την άδεια λειτουργίας του και ουδεμία αλλαγή έχει γίνει στις εγκαταστάσεις του πρατηρίου CNG/CBG/BioCNG ή του μικτού πρατηρίου CNG/CBG/BioCNG και στη χωρητικότητα μέσων αποθήκευσης CNG/CBG/BioCNG και των δεξαμενών καυσίμων. ββ) Στην περίπτωση που ο αιτών είναι νομικό πρόσωπο, ο νόμιμος εκπρόσωπός του δηλώνει υπεύθυνα ότι: i) κατά την τελευταία οκταετία ο ίδιος δεν καταδικάστηκε τελεσίδικα και το νομικό πρόσωπο που εκπροσωπεί δεν κηρύχθηκε τελεσίδικα αστικώς συνυπεύθυνο για νοθεία καυσίμων, ο ίδιος δεν καταδικάστηκε πρωτόδικα και το νομικό πρόσωπο που εκπροσωπεί δεν κηρύχθηκε πρωτόδικα αστικώς συνυπεύθυνο για λαθρεμπορία καυσίμων, με την επιφύλαξη των διατάξεων του ν. 4177/2013 (Α’ 173), ii) το νομικό πρόσωπο έχει το δικαίωμα χρήσης και εκμετάλλευσης του αμιγούς ή μικτού πρατηρίου παροχής συμπιεσμένου φυσικού αερίου/βιομεθανίου/μείγματος φυσικού αερίου βιομεθανίου (CNG/CBG/BioCNG), iii) Οι εγκαταστάσεις του πρατηρίου CNG/CBG/BioCNG ή του μικτού πρατηρίου CNG/CBG/BioCNG είναι σύμφωνες με τις περιγραφές και τα σχέδια που συνοδεύουν την άδεια λειτουργίας του και ουδεμία αλλαγή έχει γίνει στις εγκαταστάσεις του και στη χωρητικότητα των μέσων αποθήκευσης CNG/CBG/BioCNG και των δεξαμενών καυσίμων του.
Υπεύθυνη δήλωση του ν. 1599/1986, του υπεύθυνου κατά το νόμο μηχανικού στην οποία δηλώνονται τα εξής: i) οι εγκαταστάσεις του αμιγούς ή μικτού πρατηρίου CNG/CBG/BioCNG είναι σύμφωνες με τις περιγραφές και τα σχέδια που συνοδεύουν την άδεια λειτουργίας του και ουδεμία αλλαγή έχει επέλθει στις εγκαταστάσεις του. ii) Έχουν ελεγχθεί ότι όλα τα πιστοποιητικά, βεβαιώσεις και λοιπά έγγραφα βρίσκονται σε ισχύ και από τα οποία τεκμαίρεται η συμμόρφωση του εξοπλισμού και των εγκαταστάσεων του αμιγούς ή μικτού πρατηρίου CNG/CBG/BioCNG, προς τις απαιτήσεις των σχετικών εθνικών και ευρωπαϊκών κανονισμών και προτύπων, αντίγραφα των οποίων διατηρούνται και στον φάκελο του πρατηρίου. Στην περίπτωση ανανέωσης, λόγω λήξης της χρονικής ισχύος τους, υποβάλλεται συγκεντρωτικός πίνακας των ανωτέρω στην αδειοδοτούσα αρχή.
Βεβαίωση χώρου κύριας χρήσης από ιδιώτη μηχανικό, σύμφωνα με την παρ. 8 του άρθρου 107 του ν. 4495/2017, αναφορικά με τη νομιμότητα των κτιριακών εγκαταστάσεων και των κατασκευών του πρατηρίου και τη συμμόρφωσή του με τον ισχύοντα Οικοδομικό και Κτιριοδομικό Κανονισμό, τον Κανονισμό Πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής νομοθεσίας για τη δραστηριότητα. Η βεβαίωση συνοδεύεται από: i. Αντίγραφα όλων των δημοσίων εγγράφων περί συμμόρφωσης με την πολεοδομική νομοθεσία (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμησης μικρής κλίμακας, απόφαση εξαίρεσης από κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις αναστολής επιβολής κυρώσεων, βεβαίωση εξόφλησης ποσού 30% του ενιαίου ειδικού προστίμου ή οποιουδήποτε άλλου σχετικού εγγράφου), και ii. αντίγραφα εγκεκριμένων κατόψεων του πρατηρίου. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-adeies, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ ανάλογα με το είδος της νομιμοποιητικής πράξης της περ. i. (ηλεκτρονικής ή έντυπης).
Αριθμοί Μητρώου των δεξαμενών υγρών καυσίμων (στην περίπτωση μικτού πρατηρίου CNG/CBG/BioCNG) καθώς και την αντιστοίχιση αυτών με τους υφιστάμενους αριθμούς Μητρώου των δεξαμενών υγρών καυσίμων του κατόχου της άδειας λειτουργίας.
Υπεύθυνη δήλωση του εγκαταστάτη του συστήματος εισροών-εκροών (στην περίπτωση μικτού πρατηρίου CNG/CBG/BioCNG) και υπεύθυνη δήλωση του μηχανικού, σύμφωνα με τα υποδείγματα ΙΙΙ του Παραρτήματος ΙΙ της υπ αρ. Α.1176/05-12-2026 κ.υ.α. (Β΄6827)
Έντυπο υπαγωγής στις Πρότυπες Περιβαλλοντικές Δεσμεύσεις, σύμφωνα με τα οριζόμενα στην κοινή υπουργική απόφαση υπ΄ αρ. 46537/09-08-2013 (Β 2036)
Υπεύθυνη δήλωση ανάληψης καθηκόντων του υπευθύνου λειτουργίας του αμιγούς ή μικτού πρατηρίου CNG/CBG/BioCNG από φυσικό πρόσωπο που διαθέτει σχετική βεβαίωση έναρξης ασκήσεως επαγγέλματος.
Αντίγραφα από τον φάκελο του πρατηρίου ή μικτού πρατηρίου CNG/CBG/BioCNG.
Πρόσθετα δικαιολογητικά σε περίπτωση τροποποίησης εγκαταστάσεων.
Νομιμοποιητικά έγγραφα για νόμιμο εκπρόσωπο
Πιστοποιητικό ενεργητικής πυροπροστασίας
Η αδειοδοτούσα αρχή επισυνάπτει κατ’ ελάχιστο στην αίτηση μεταβίβασης, χωρίς την κατάθεση δικαιολογητικών από τον αιτούντα, αντίγραφα των εξής δικαιολογητικών από τον φάκελο του αμιγούς ή μικτού πρατηρίου CNG/CBG/BioCNG: i) Υφιστάμενη Άδεια λειτουργίας. ii) Πιστοποιητικό ενεργητικής πυροπροστασίας. iii) Ογκομετρικό πίνακα των δεξαμενών υγρών καυσίμων (στην περίπτωση μικτού πρατηρίου CNG/CBG/ BioCNG). Τα δικαιολογητικά που αναζητήθηκαν αυτεπάγγελτα από την αδειοδοτούσα αρχή είναι σε ισχύ.
Σε περίπτωση που έχουν τροποποιηθεί οι εγκαταστάσεις του αμιγούς ή μικτού πρατηρίου CNG/CBG/ BioCNG, ταυτόχρονα με την αίτηση για τη μεταβίβαση της αδείας λειτουργίας, υποβάλλονται και τα απαιτούμενα δικαιολογητικά, σύμφωνα με την παράγραφο 4 του άρθρου 13 της υπ αρ. 11709/15-01-2024 κ.υ.α. (Α 402) για τον προστιθέμενο ή μεταβαλλόμενο εξοπλισμό, κτίρια ή εγκαταστάσεις.
Οι ομογενείς της Τουρκίας κατά την υποβολή των δικαιολογητικών επιδεικνύουν ακόμα και το σε ισχύ δελτίο παραμονής του Κέντρου Αλλοδαπών, αφού αναγραφεί στην αίτηση ο αριθμός μητρώου του δελτίου αυτού σύμφωνα με την παρ. 4 του άρθρου 185 του ν. 4070/2012 (Α΄82).
Εάν ο αιτών είναι νομικό πρόσωπο υποβάλλεται το καταστατικό και τα έγγραφα για ορισμό/εξουσιοδότηση για τον νόμιμο εκπρόσωπο.
Αλλαγή δικαιούχου άδειας λειτουργίας αμιγούς ή μικτού «Πρατήριου συμπιεσμένου φυσικού αερίου/Βιομεθάνιου/Μείγματος φυσικού αερίου Βιομεθανίου (CNG/CBG/BioCNG)»
Διεύθυνση Μεταφορών & Επικοινωνιών της οικείας Περιφερειακής Ενότητας
Η άδεια χορηγείται εντός δέκα πέντε (15) εργάσιμων ημερών εφόσον πληρούνται οι νόμιμες προϋποθέσεις. Σε περίπτωση επανυποβολής δικαιολογητικών η άδεια χορηγείται εντός πέντε (5) εργάσιμων ημερών, εφόσον πληρούνται οι νόμιμες προϋποθέσεις. Μετά την έκδοση της άδειας λειτουργίας και εντός διαστήματος δύο (2) μηνών, ο νέος εκμεταλλευτής οφείλει να προσκομίσει στην αδειοδοτούσα αρχή το νέο πιστοποιητικό ενεργητικής πυροπροστασίας υπό την επωνυμία του. Αν δεν το προσκομίσει η αδειοδοτούσα αρχή αφαιρεί την άδεια λειτουργίας.
Καθορισμός τεχνικών προδιαγραφών, αρμοδίων οργάνων, όρων και προϋποθέσεων ίδρυσης και λειτουργίας πρατηρίων, με εγκατάσταση διατάξεων παροχής (σημεία ανεφοδιασμού) συμπιεσμένου φυσικού αερίου (CNG), συμπιεσμένου βιομεθανίου και συμπιεσμένου μείγματος φυσικού αερίου βιομεθανίου σε τροχοφόρα οχήματα, όπως, 1. πρατήρια αμιγώς συμπιεσμένου φυσικού αερίου (CNG) ή 2. μικτά πρατήρια α. υγρών καυσίμων, υγραερίου (LPG) και συμπιεσμένου φυσικού αερίου (CNG) ή β. υγραερίου (LPG) και συμπιεσμένου φυσικού αερίου (CNG) ή γ. υγρών καυσίμων και συμπιεσμένου φυσικού αερίου (CNG).
Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατοικημένων περιοχών, όπως τροποποιημένο ισχύει.
Περί όρων και προϋποθέσεων εγκατάστασης και λειτουργίας αντλιών καυσίμων προ πρατηρίων κειμένων εκτός εγκεκριμένων σχεδίων πόλεων και κωμών ή εντός εν γένει κατοικοιμένων περιοχών, όπως τροποποιημένο ισχύει.
Όροι και προϋποθέσεις εγκατάστασης και λειτουργίας πρατηρίων διανομής υγραερίου GPL (LPG), όπως τροποποιημένο ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως τροποποιημένη ισχύει.
Καθορισμός Πρότυπων Περιβαλλοντικών Δεσμεύσεων για τις δραστηριότητες της κατηγορίας Β της 11ης Ομάδας «Σταθμοί ανεφοδιασμού οχημάτων με αέρια ή υγρά καύσιμα» που ανήκουν στην υποομάδα «μεταφορά − διακίνηση καυσίμων και χημικών ουσιών», όπως ισχύει.
Προβλέπεται αίτηση θεραπείας ενώπιον του οργάνου που εξέδωσε την πράξη, ειδική διοικητική προσφυγή ενώπιον του Συντονιστή της Αποκεντρωμένης Διοίκησης μέσα σε προθεσμία 15 ημερών, σύμφωνα με τις διατάξεις των άρθρων 227 και 228 του ν. 3852/2010 (Α΄ 87) όπως τροποποιήθηκε με τον ν. 4555/2018 (Α΄ 133) και ισχύει.
Ο ενδιαφερόμενος υποβάλλει στη Διεύθυνση Μεταφορών και Επικοινωνιών της οικείας Περιφερειακής Ενότητας αίτηση για μεταβίβαση άδειας λειτουργίας πρατηρίου συνοδευόμενη με όλα τα απαιτούμενα δικαιολογητικά. Η αίτηση λαμβάνει αριθμό πρωτοκόλλου στη Διεύθυνση Μεταφορών και Επικοινωνιών της οικείας Περιφερειακής Ενότητας
Η Διεύθυνση Μεταφορών και Επικοινωνιών της οικείας Περιφερειακής Ενότητας ελέγχει την υποβληθείσα αίτηση και τα δικαιολογητικά.
Πληρούνται οι νόμιμες προϋποθέσεις για τη χορήγηση της αιτούμενης άδειας πρατηρίου.
Στην περίπτωση που δεν συντρέχουν οι νόμιμες προϋποθέσεις, η ανωτέρω αρχή απαγορεύει τη μεταβίβαση του πρατηρίου ή μικτού πρατηρίου εντός του ανωτέρω διαστήματος, ενημερώνοντας εγγράφως τον αιτούντα για τους σχετικούς λόγους, αναλυτικά για κάθε έλλειψη ή απόρριψη του καθενός από τα υποβαλλόμενα δικαιολογητικά.
Η υπηρεσία ενημερώνει εγγράφως τον αιτούντα για την ανάγκη επανυποβολής στοιχείων της αίτησής του.
Επανεξετάζεται η αίτηση κατόπιν προσκόμισης από τον αιτούντα, τον στοιχείων που του ζητήθηκαν από τη Διεύθυνση Μεταφορών και Επικοινωνιών της οικείας Περιφερειακής Ενότητας.
Εφόσον δεν πληρούνται οι νόμιμες προϋποθέσεις, δεν χορηγείται η αιτούμενη άδεια και ενημερώνεται εγγράφως ο αιτούντας γνωστοποιώντας τους σχετικούς λόγους.
Εφόσον πληρούνται οι νόμιμες προϋποθέσεις, εκδίδεται η αιτούμενη άδεια.
Η έκδοση της άδειας λειτουργίας του πρατηρίου κοινοποιείται στον αιτούντα, στην αρμόδια Υπηρεσία του Υπουργείου Περιβάλλοντος και Ενέργειας, στο τοπικό Αστυνομικό Τμήμα, στην οικεία Πυροσβεστική Υπηρεσία, στην τοπική Δημόσια Οικονομική Υπηρεσία και στην αρμόδια Υπηρεσία που τηρεί το Μητρώο του συστήματος εισροών-εκροών της Γενικής Γραμματείας Πληροφοριακών Συστημάτων (στην περίπτωση μικτού πρατηρίου που διαθέτει εγκαταστάσεις υγρών καυσίμων). Οι ανωτέρω διοικητικές πράξεις δημοσιοποιούνται σύμφωνα με τις διατάξεις του ν. 4727/2020 (Α΄ 184).
Τα δικαιολογητικά που αναζητήθηκαν αυτεπάγγελτα από την αδειοδοτούσα αρχή είναι σε ισχύ.
Η ανωτέρω έγγραφη ενημέρωση κοινοποιείται και στην αρμόδια υπηρεσία που τηρεί το Μητρώο του συστήματος εισροών-εκροών της Γενικής Γραμματείας Πληροφοριακών Συστημάτων (στην περίπτωση μικτού πρατηρίου υγρών καυσίμων και CNG/CBG/BioCNG)